Ixias jag teen Wits derde sege in ’n ry | Netwerk24
Vandag is nasionale seunsdag. Die WNNR het vier jaar gelede al bevind dat pa's afwesig is in meer as 60% van kinders se lewens. Volgens Jaco van Schalkwyk, van die mentorskaporganisasie, The Character Company, is die gebrek aan positiewe manlike rolmodelle een van die grootste oorsake dat talle seuns grootword as vrouehaters, verkragters, moordenaars en misdadigers.
Ixias jag teen Wits derde sege in ’n ry
14 Maart 2020 19:45
Die Ixias is na ’n paar blink vertonings hoopvol om vir die eerste keer drie agtereenvolgende oorwinnings in die Varsitybeker-rugbyreeks te behaal.
Hulle kom Maandag in Bloemfontein te staan teen Wits, wat behalwe vir ’n gelykopuitslag nog onoorwonne vanjaar is.
Behalwe dat die Ixias nog nooit drie wedstryde agtereenvolgens kon wen nie, kon hulle ook nog nooit met Wits afreken nie.
“Ons is vol vertroue. Wits speel baie goed en het bestendigheid met spelers en afrigters,” sê Pieter Bergh, die tuisspan se afrigter.
“Maar ons verdediging is goed en ons is baie beter op die aanval as verlede jaar. Ons het gevaarlike spelers wat Wits sal beproef.”
Die Shimlas se kaptein en senter, William Eybers, is ná ’n afwesigheid van twee wedstryde terug op sy pos vir sy span se kragmeting met Ikeys Maandag in Kaapstad.
Eybers, wat herstel het van ’n dyspierbesering, sê hulle maak hulle klaar om in kwaai wind te gaan speel.
Die Shimlas kan nie meer die uitspeelwedstryde haal nie, maar sal graag aansien wil herwin nadat hulle met die vorige wedstryd teen die Universiteit van Johannesburg die eerste keer vanjaar aan die wenkant was.
Hulle speel sonder enige relegasievrese ook sonder eniger druk wat die Ikeys lugtig sal hê.
Meer oor: Shimlas | Varsitybeker | Ixias | Wits | Ikeys
Blaser hét gefouteer, sê Ikeys
KYK: Shimlas as wenner teen UJ verklaar
Maties sweet bloed vir sege teen Ikeys